## ROMÂNIA

JUDEȚUL NEAMȚ

COMUNA ION CREANGĂ

PRIMAR

## PROIECT DE HOTĂRÂRE

**Nr. 11 din 09.01.2025**

**privind actualizarea componenței echipei mobile,**

**pentru intervenția de urgență în cazurile de violență domestică,**

Analizând temeiurile juridice **:**

**-art. 118 alin.(1) lit. »f » din Legea nr. 272/ 2004 privind protectia si promovarea drepturilor copilului , cu modificarile si completarile ulterioare ,**

**-art. 6 lit. « rr »,art. 30 alin.(2) si alin.(6) lit.**”b”, art. 75 alin.(2), art.76 alin.(3), art.77, art. 78  **din Legea asistentei sociale nr.292/ 2011 , cu modificarile si completarile ulterioare ,**

-art.6, art. 7 alin.(1)- (3) alin.(6), art. 13, art.351 și art.352, , art. 51, art. 52 din Legea nr.217/2003pentru prevenirea și combaterea violenței domestice, republicată, cu modificările și completările ulterioare,

-Ordinul nr.2525/2018 emis de Ministerul Muncii și Justiției Sociale, privind aprobarea Procedurii pentru intervenția de urgență în cazurile de violență domestică;

Ținând seama de prevederile **:**

-H.C.L nr. 80 din 30.09.2016 privind aprobarea constituirii Consiliului Comunitar Consultativ modificata si completata prin H.C.L nr. 38 din 30.05.2019.

-H.C.L nr. 2 din 31.01.2018 privind aprobarea Regulamentului de organizare si functionare al compartimentului de asistenta sociala organizat la nivelul Comunei Ion Creanga .

- H.C.L nr. 100 din 31.10.2019 privind constituirea componenței echipei mobile, pentru intervenția de urgență în cazurile de violență domestică la nivelul UAT- Comuna Ion Creangă, modificata si completată prin H.C.L nr. 79 din 29.07.2021,

Luand act de :

-referatul de aprobare inregistrat la nr. 70 din 09.01.2025 al primarului comunei prin care se propune actualizarea componenței echipei mobile, pentru intervenția de urgență în cazurile de violență domestică ,

-raportul compartimentului de specialitate inregistrat la nr. 71 din 09.01.2025, intocmit de d-na Patrașcu Elena- Irina , având funcția de consilier în cadrul compartimentului de asistență socială .

- avizul pentru legalitate ,intocmit de secretarul general al UAT ;

- avizele comisiilor de specialitate ale Consiliului local .

In temeiul dispozitiilor art.129 alin.(2) ,lit.” d ”; alin.(7) lit.”b ” , art.139 alin.(1) , art. 140, alin.(1) , precum și al art. 196, alin.(1) lit. „a”din Codul administrativ aprobat prin Ordonanta de Urgenta a Guvernului nr. 57 din 03.07.2019 :

**PROPUNE :**

**Art.1 alin**.(1)Se aprobă actualizarea componenței echipei mobile, pentru intervenția de urgență în cazurile de violență domestică, după cum urmează :

1. Popescu Mihaela – consilier compartiment asistenta sociala – coordonator echipă mobile,
2. Patrașcu Elena- Irina – consilier compartiment asistenta sociala -membru,
3. Răileanu Mariana – Zîna – asistentă medicală comunitară – membru,
4. Huci Constantin- Cristian– șef SVSU Ion Creangă – membru,

**Alin.(2)** Atât coordonatorul, cât și ceilalți membri ai echipei mobile, vor avea atribuțiile prevăzute de legislația în vigoare privind violența domestică.

**Art. 2 alin.(1)** Echipa mobilă va verifica semnalările privind situațiile de violență domestică, cu sprijinul organelor de poliție de pe raza teritorială în care s-a semnalat situația de violență domestică.

**Alin. (2)** Pentru intervențiile de urgență, echipa mobilă va fi transportată de seful SVSU Ion Creanga , cu mașina din dotarea S.V.S.U .

**Art.3.** Prevederile prezentei hotărâre vor fi duse la îndeplinire de către Primarul comunei prin compartimentul de Asistență Socială din cadrul Primăriei Comunei Ion Creangă și de către fiecare membrual echipei mobile.

**Art. 4** Secretarul general al UAT , va comunica prezenta institutiilor , autoritatilor si persoanelor interesate .

INITIATOR

PRIMAR

Dumitru- Dorin TABACARIU

ROMÂNIA

JUDEȚUL NEAMȚ

PRIMĂRIA COMUNEI ION CREANGĂ

NR. 70 DIN 09.01.2025

**REFERAT DE APROBARE**

**al Proiectului de hotărâre privind**  **actualizarea echipei mobile pentru intervenția de urgentă în cazurile de violență domestică,**

Legea nr.217/2003 pentru prevenirea și combaterea violenței domestice și-a propus trasarea liniilor directoare în desfășurarea activităților de prevenire și combatere a violenței domestice.

Conform prevederilor art. 35^1 , alin.(1) din Legea nr. 217/2003, pentru prevenirea si combaterea violentei domestice, republicata, si art. 2 din Ordinul nr. 2525/2018, interventia de urgenta se realizeaza din perspectiva acordarii serviciilor sociale prin intermediul unei echipe mobile, formate din reprezentanti ai Compartimentului de Asistenta Sociala, prin hotarare a consiliului local.

Potrivit art.1 alin.(2) din Ordinul nr. 2525/07 decembrie.2018, prin hotarare a consiliului local, componenta echipei mobile poate fi extinsa prin includerea unor reprezentanti ai SVSU Ion Creanga , asistenta medicala comunitara, etc.

Prin aceeasi hotarare a consiliului local privind stabilirea componentei echipei mobile se prevad si datele concrete despre modul de alocare a mijlocului de transport care este pus la dispozitia echipei mobile pentru interventiile de urgenta.

Interventia de urgenta se reazlizeaza din perspectiva acordării serviciilor sociale prin intermediul echipe mobile formate din reprezentanţi ai Serviciului Public de Asistenţă Socială, denumit în continuare **SPAS** in conformitate cu prevederile art. 51 si art. 52 din Legea nr. 217/ 2003   
 *,,* ***art. 51***  *alin.(2) Echipa mobilă are rol de verificare a semnalărilor, de evaluare iniţială şi de realizare a demersurilor necesare pentru depăşirea riscului imediat, constând în: transport la unitatea sanitară cea mai apropiată în situaţiile în care victima necesită îngrijiri medicale, sesizarea organelor de cercetare penală, sesizarea organelor competente pentru emiterea unui ordin de protecţie provizoriu, orientarea către Direcţia generală de asistenţă socială şi protecţia copilului, denumită în continuare* ***DGASPC****, sau, după caz, la SPAS, în vederea găzduirii în centre rezidenţiale adecvate nevoilor şi aplicării managementului de caz pentru victime şi agresori.  
(3) Semnalarea situaţiilor urgente de violenţă domestică pentru care este necesar sprijinul din partea serviciilor sociale se realizează prin intermediul liniilor telefonice ale instituţiilor publice abilitate să intervină în cazurile de violenţă domestică, inclusiv al liniilor telefonice de urgenţă.  
(4) Personalul din cadrul SPAS realizează evaluarea gradului de risc, din perspectiva acordării serviciilor sociale, pe baza unui instrument specific, care se aprobă, împreună cu procedura pentru intervenţia de urgenţă în cazurile de violenţă domestică, prin ordin emis de către ministrul muncii şi protecţiei sociale.*[*\**](unsaved://LexNavigator.htm#*)6)*)****Art. 52.*** *- (1) Pentru verificarea semnalărilor privind violenţa domestică, reprezentanţii SPAS au drept de acces în sediile sau punctele de lucru ale persoanelor juridice, precum şi la domiciliul persoanelor fizice.  
(2) Managementul de caz se asigură de către compartimentul violenţă domestică din cadrul DGASPC. În scopul de a asigura accesul neîngrădit la găzduire în situaţiile de urgenţă, precum şi la restul serviciilor sociale existente pentru victimele violenţei domestice, precum şi pentru agresori, DGASPC depune diligenţele necesare pe lângă SPAS şi furnizorii privaţi de servicii sociale de pe raza teritorială a judeţului. Victimele pot fi găzduite în orice serviciu social cu această destinaţie, indiferent de domiciliul acestora, unde există un loc disponibil*.,,

Pentru a sprijini atât activitatea organelor de poliție cât și pe cea a lucrătorilor din serviciile sociale, Legea 217/2003 a fost modificată și completată  prin Legea nr.174/2018 prin care s-a introdus posibilitatea emiterii, de către polițiștii care intervin la fața locului, a ordinului de protecție provizoriu (inclusiv evacuarea temporară a agresorului din locuința comună, indiferent dacă acesta este titularul dreptului de proprietate), dar și sintagma “intervenție de urgență” realizată de către o echipă mobilă constituită la nivelul serviciului public de asistență socială (SPAS).

Prin Ordinul Ministerului Muncii și Justiției Sociale nr.2525/07.12.2018, a fost aprobată Procedura pentru intervenția de urgență în cazurile de violență domestică, inclusiv modelul “*fișei*

*pentru evaluarea gradului de risc și stabilirea măsurilor de siguranță necesare pentru victimele violenței domestice”.*

Ordinul nr.2525/2018 stabilește în sarcina autorităţilor administraţiei publice locale obligaţia **de a constitui o echipă mobilă din reprezentanți ai SPAS** care să asigure eficiența, operativitatea și permanența în ceea ce privește intervenția de urgență în cazurile de violență domestică.

Astfel, prin Hotărâre a Consiliului Local nr. 100 din 31.10.2019 privind constituirea componenței echipei mobile, pentru intervenția de urgență în cazurile de violență domestică la nivelul UAT- Comuna Ion Creangă, modificata si completată prin H.C.L nr. 79 din 29.07.2021, a fost constituita echipă mobilă la nivelul UAT- Comuna Ion Creanga, din reprezentanți ai compartimentului de asistenta sociala Ion Creanga , sef. SVSU Ion Creanga si dotată cu masina la dispozitie și datele concrete despre modul de alocare a mijlocului de transport care este pus la dispoziția echipei mobile pentru intervențiile de urgență, care să asigure eficiența, operativitatea și permanența în ceea ce privește intervenția de urgență în cazurile de violență domestică, cu coordonator al echipei mobile desemnat in persoana doamnei Popescu Mihaela , consilier in cadrul compartimentului de asistență social, la data prezentei sef SVSU este alta persoana angajată in cadrul Primaria comunei Ion Creanga, va trebui înlocuit.Totodată, compartimentul de asistență socială, va pune la dispoziția organelor de poliție de pe rază teritorială UAT - Comuna Ion Creanga , datele de contact ale coordonatorului echipei mobile / persoanelor desemnate cu atribuții în cadrul acesteia, precum și lista cu centrele rezidențiale care oferă cazare pentru persoanele fără adăpost sau alte centre rezidențiale adecvate nevoilor persoanelor fără adăpost, publice sau private.

       Conform prevederilor art.3 din Ordinul nr.2525/2018 echipa mobilă are următoarele atribuţii:

* verifică semnalările de violenţă domestică efectuate prin intermediul liniilor telefonice ale instituţiilor publice abilitate, inclusiv al liniilor telefonice de urgenţă, altele decât numărul unic de urgenţă la nivel naţional - 112;
* realizează evaluarea iniţială a gradului de risc din perspectiva acordării serviciilor sociale, pe baza Fişei pentru evaluarea gradului de risc şi stabilirea măsurilor de siguranţă necesare pentru victimele violenţei domestice, prevăzute în anexa la Ordinul nr.2525/2018;
* acordă informare şi consiliere victimelor violenţei domestice;
* sprijină victimele violenţei domestice, prin orientarea acestora către serviciile sociale existente pe raza localităţii/judeţului, adecvate nevoilor acestora;
* informează, consiliază şi orientează victima în ceea ce priveşte măsurile de protecţie de care aceasta poate beneficia din partea instituţiilor competente: ordin de protecţie provizoriu, ordin de protecţie, formularea unei plângeri penale, eliberarea unui certificat medico-legal etc.;
* asigură măsurile de protecţie socială necesare pentru victime, minori, persoane cu dizabilităţi sau persoane cu nevoi speciale, vizate de ordinul de protecţie provizoriu sau ordinul de protecţie, şi păstrează confidenţialitatea asupra identităţii acestora;
* colaborează cu serviciile de asistenţă medicală comunitară în situaţia în care identifică probleme medicale privind victimele şi/sau copiii lor;
* realizează demersurile necesare pentru depăşirea riscului imediat, după caz, acestea putând consta în:

- transport la unitatea sanitară cea mai apropiată în situaţiile în care victima necesită îngrijiri medicale de urgenţă sau, după caz, sesizarea numărului unic pentru apeluri de urgenţă 112;

- sesizarea organelor de urmărire penală, sesizarea organelor de poliţie pentru emiterea unui ordin de protecţie provizoriu, sesizarea instanţelor judecătoreşti în vederea emiterii ordinului de protecţie;

- orientarea către SPAS sau, după caz, către furnizorii privaţi de servicii sociale, acreditaţi în condiţiile legii, în vederea găzduirii în centre rezidenţiale adecvate nevoilor şi aplicării managementului de caz pentru victime şi, după caz, pentru agresori;

- intervine în cazurile de violenţă domestică, la solicitarea organelor de poliţie, atunci când prin ordinul de protecţie provizoriu s-a dispus măsura evacuării temporare a agresorului din domiciliu, iar acesta din urmă a solicitat, potrivit legii, cazarea într-un centru rezidenţial.

  De asemenea, conform art.5 din același act normativ “echipa mobilă se deplasează la faţa locului în maximum 90 de minute de la momentul semnalării efectuate de către organele de poliţie şi asigură sprijinul necesar pentru orientarea şi conducerea de îndată a agresorului către centrele rezidenţiale gestionate de autorităţile administraţiei publice locale sau, după caz, către alte servicii sociale adecvate, administrate de către furnizori publici sau privaţi, de pe raza unităţii administrativ-teritoriale”.

            Faţă de cele de mai sus, în conformitate cu prevederile Legii asistenţei sociale nr. 292/2011,  Legii nr.217/2003 pentru prevenirea şi combaterea violenţei domestice, Ordinului nr.2525/2018 privind aprobarea Procedurii pentru intervenţia de urgenţă în cazurile de violenţă domestică  şi prevederilor Codului administrativ aprobat prin O.U.G nr. 57/ 2019, cu modificările şi completările ulterioare, propunem adoptarea unei hotărâri prin care să se stabilească următoarele:

1.Actualizarea componentei echipei mobile pentru intervenţia în cazurile de violenţă domestică, constituite prin H.C.L nr. 100 din 31.10.2019, modificata prin H.C.L nr. 79 din 29.07.2021, după cum urmează:

1. Popescu Mihaela – consilier compartiment asistenta sociala – coordonator echipă mobile,
2. Patrașcu Elena- Irina – consilier compartiment asistenta sociala -membru,
3. Răileanu Mariana – Zîna – asistentă medicală comunitară – membru,
4. Huci Constantin- Cristian– șef SVSU Ion Creangă – membru,

2. Desemnarea doamnei Popescu Mihaela – consilier – compartiment asistență socială, în calitate de coordonator al echipei mobile.

3. Alocarea unui autoturism care deservește Serviciul Voluntar pentru Situatii de Urgență ,pentru transportul echipei mobile la intervenția de urgență în cazurile de violență domestică din comuna Ion Creangă.

4. Împuternicirea coordonatorului echipei mobile, doamna Popescu Mihaela , pentru încheierea unor acorduri de parteneriat cu Poliția Comunei Ion Creangă , DGASPC Neamt , reprezentanți ai diferitelor culte religioase sau ai unor asociații sau fundații cu activitate relevantă în domeniu, în vederea asigurării eficienței intervențiilor în cazurile de violență domestică.

Vă supunem spre dezbatere și aprobare proiectul de hotărâre anexat.

PRIMAR

Dumitru – Dorin TABACARIU

ROMANIA

JUDETUL NEAMT

PRIMARIA COMUNEI ION CREANGA

Nr. 117 din 09.01.2025

**Notă de fundamentare**

**la Proiectul de hotarare privind actualizarea componenței echipei mobile,**

**pentru intervenția de urgență în cazurile de violență domestică**

**1. NECESITATEA**

Autoritatile administratiei publice centrale si locale au obligatia sa ia masurile necesare pentru prevenirea violentei domestice si pentru preintampinarea unor situatii de încalcare repetata a drepturilor fundamentale ale victimelor violentei domestice.

In vederea asigurarii eficientei, operativitatii si permanentei in ceea ce priveste interventia de urgenta in cazurile de violenta domestica, consiliile locale au responsabilitatea de a organiza, coordona si sprijini activitatea echipei mobile, din perspectiva alocarii tuturor resurselor umane, materiale si financiare necesare interventiei de urgenta.

**2. OPORTUNITATEA**

Conform prevederilor art. 35^1 , alin.(1) din Legea nr. 217/2003, pentru prevenirea si combaterea violentei domestice, republicata, si art. 2 din Ordinul nr. 2525/2018, interventia de urgenta se realizeaza din perspectiva acordarii serviciilor sociale prin intermediul unei echipe mobile, formate din reprezentanti ai Compartimentului de Asistenta Sociala, prin hotarare a consiliului local.

Potrivit art.1 alin.(2) din Ordinul nr. 2525/07 decembrie.2018, prin hotarare a consiliului local, componenta echipei mobile poate fi extinsa prin includerea unor reprezentanti ai SVSU Ion Creanga , asistenta medicala comunitara, etc.

Prin aceeasi hotarare a consiliului local privind stabilirea componentei echipei mobile se prevad si datele concrete despre modul de alocare a mijlocului de transport care este pus la dispozitia echipei mobile pentru interventiile de urgenta.

**3. ANALIZA ECONOMICA**

In conformitate cu prevederile art. 13, alin. (1), lit. g, h si h^1 din Legea nr. 217/2003 pentru prevenirea si combaterea violentei domestice, republicata, autoritatile administratiei publice locale au obligatia sa isi prevada in bugetul anual sume pentru :

- **sustinerea serviciilor sociale si a altor masuri de asistenta sociala** pentru victimele violentei domestice si pentru alte masuri ce vizeaza prevenirea si combaterea violentei domestice;

- **cheltuielile cu intocmirea actelor juridice, precum si cele necesare pentru obtinerea certificatelor medico-legale pentru victimele violentei domestice;**

- **cheltuielile cu asistenta medicala a victimelor violentei domestice care nu sunt asigurate medical**.

**4. LEGALITATEA PROIECTULUI**

Sustinerea din punct de vedere legal a proiectului propus, este fundamentata pe prevederile urmatoarelor acte normative:

* Strategia de dezvoltare a serviciilor sociale acordate la nivelul comunei Ion Creanga , aprobată prin H.C.L nr. 65 din 31.08.2020 ,
* Ordinul nr. 2525/07.12.2018 emis de Ministerul Muncii si Justitiei Sociale pentru interventia de urgenta in cazurile de violenta domestica;
* Ordinul comun nr. 146/2578/11.12.2018 emis de Ministerul Afacerilor Interne si Ministerul Muncii si Justitiei Sociale privind modalitatea de gestionare a cazurilor de violenta domestica de catre politisti;
* prevederile art.75, 76, 77 si 78 din Legea asistentei sociale nr. 292/20.12.2011, cu modificarile si completarile ulterioare;
* Legea nr. 217/2003 pentru prevenirea si combaterea violentei domestice, republicata, cu modificarile si completarile ulterioare
* O.U.G nr. 57/ 2019 privind Codul administrativ , cu modificările și completările ulterioare,

INTOCMIT

PRIMAR

Dumitru- Dorin TABACARIU

ROMÂNIA

JUDEȚUL NEAMȚ

PRIMĂRIA COMUNEI ION CREANGĂ

NR. 71 DIN 09.01.2025

**RAPORT DE SPECIALITATE**

**la Proiectul de hotărâre privind actualizarea echipei mobile pentru intervenția de urgentă în cazurile de violență domestică,**

Subsemnata Patrașcu Irina-Elena, consilier în cadrul Compartimentului de Asistență Socială, luând act de:

-Art. 118 alin. (1) lit. f) din Legea nr. 272/ 2004 privind protecția și promovarea drepturilor copilului, cu modificările ulterioare;

-Art. 6 lit. rr), art. 30 alin. (2) și alin. (6) lit. b), art. 75 alin. (2), art. 76 alin. (3), art. 77, art. 78 din Legea 292/ 2011 a asistenței sociale, cu modificările și completările ulterioare;

-art. 6, art. 7 alin. (1)- (3) alin. (6), art. 13, art. 351 și art. 352 din Legea nr. 217/ 2003 pentru prevenirea și combaterea violenței domestice, republicată, cu modificările și completările ulterioare;

- Ordinul nr. 2525/ 2018 emis de Ministerul Muncii și Justiției Sociale, privind aprobarea Procedurii pentru intervenția de urgență în cazurile de violență domestică.

- HCL nr. 79 din 29.07.2021 privind modificarea și completarea componenței echipei mobile, pentru intervenția de urgență în cazurile de violență domestică, constituită prin HCL nr. 100/ 31.10.2019.

Vă rog să aprobați actualizarea componenței echipei mobile pentru intervenția de urgență în cazurile de violență domestică stabilită prin Hotărârea Consiliului Local nr. 79/ 29.07.2021 cu următoarea componență:

1. Popescu Mihaela, consilier- coordonator echipă mobilă,
2. Patrașcu Irina- Elena, consilier- membru,
3. Răileanu Mariana- Zîna, asistent medical comunitar- membru,
4. Huci Constantin- Cristian, șef SVSU, membru.

CONSILIER,

Irina- Elena PATRAȘCU

**AVIZ**

**privind avizul de legalitate la proiectul de hotărâre**

**privind actualizarea componentei echipei mobile , pentru intervenția de urgență în cazurile de violență domestică,**

În conformitate cu prevederile art.243 alin.(1) lit.”a” din O.U.G nr.57/ 2019 privind Codul administrativ , înaintez consiliului local prezentul aviz.

Analizând proiectul de hotărâre inițiat de primarul comunei Ion Creanga , am constatat că sunt îndeplinite condiţiile de fond și de formă ale proiectului de hotărâre :

* S-au respectat normele de tehnică legislativă pentru elaborarea proiectului de hotărâre, respectiv prevederile Legii nr.24/2000, republicată, cu modificările şi completările ulterioare
* Este iniţiat de dl. primar, conf.art. 136 alin.(1) din O.U.G nr.57/ 2019 privind Codul administrativ ,

Este elaborat conform : art.129 alin.(2) ,lit.” d ”; alin.(7) lit.”b ” , art.139 alin.(1) , art. 140, alin.(1) , precum și al art. 196, alin.(1) lit. „a”din Codul administrativ aprobat prin Ordonanta de Urgenta a Guvernului nr. 57 din 03.07.2019 :

Tinând cont că proiectul de hotărâre este însoțit de referatul de aprobare al primarului comunei , raportul compartimentului de specialitate , consider că sunt îndeplinite condiţiile şi avizez favorabil proiectul de hotărâreprivind actualizarea componentei echipei mobile , pentru intervenția de urgență în cazurile de violență domestică,

Ion Creangă , la data de 09.01.2025

SECRETAR GENERAL

Mihaela Niță